cyanic-selkie/wikianc huggingface dataset:
Undervisningsministeriet
Selve ministeriet hadde kontorer i tre bygninger:
Den nåværende barne- og undervisningsministeren er Merete Riisager (LA).
Institusjoner
Ministeriets organisasjon ble senest endret ved en strukturendring 1. mars 2011. Ministeriet besto av et departement og tre etater. Jesper Fisker var departementssjef. De tre etatene var henholdsvis Uddannelsesstyrelsen, Kvalitets- og Tilsynsstyrelsen og UNI-C. Under Uddannelsesstyrelsen hører blant annet avdelingen for utdannelsesstøtte (tidligere Styrelsen for Statens Uddannelsesstøtte).
Ved regjeringsskiftet 3. oktober 2011 ble navnet endret til Ministeriet for Børn og Undervisning. Samtidig ble det overført saksansvar for dag-, fritids- og klubbtilbud, dansk som annetspråk og nasjonale minoriteter. Ved regjeringsrokaden 9. august 2013 endredes navnet tilbake til Undervisningsministeriet og samtidig ble det overført saksansvar for dagtilbud og private pasningsordninger for barn inntil skolestart til Social-, Børne- og Integrationsministeriet. Ministeriet fik navnet Ministeriet for Børn, Undervisning og Ligestilling i juni 2015.
Årøy kraftverk
Årøy Kraftverk er et vannkraftverk i enden av Sogndalsfjorden i Sogndal kommune i Vestland. Inntaket, begge magasinene og nesten hele nedbørfeltet ligger derimot på Hafslo i Luster kommune.
Kraftverket utnytter smeltevann fra Jostedalsbreen via innsjøene Veitastrondvatnet og Hafslovatnet. Utbyggingen har gjort Helvetesfossen ovenfor Årøy tilnærmet tørrlagt. Fallhøyden er 147 meter.
Veitastrondsvatnet reguleres mellom 168 – 170,5 moh, magasinvolum er på 45 millioner m³ og nedslagsfeltet er på 385 km².
Hafslovatnet reguleres mellom 167,2 – 168,5 moh, magasinvolumet er på 7,8 mill. m³ og nedslagsfeltet er på 56 km².
Årøy I kraftverk startet produksjonen i 1943. Ny kraftstasjon ble bygget i fjell og stod ferdig i 1983.
Installert effekt er 90 MW fra to francisturbiner. Årsproduksjon er 350 GWh.
Kraftverket er eid av Sognekraft.
Hodgeman County
Hodgeman County (HG) er et fylke i den amerikanske delstaten Kansas.
Viser i trengsel
Albumet ble relansert 27. februar 2007 på CD.
Del Norte County
Del Norte County er et fylke i den amerikanske delstaten California. Det ligger i det nordvestlige hjørnet av staten ved Stillehavet og grenser mot Humboldt County i sør og mot Siskiyou County i øst. Det har også grenser mot delstaten Oregon i nord mot fylkene Josephine County i nordøst og Curry County i nord.
Del Norte Countys totale areal er 3 185 km² hvorav 575 km² er vann. I 2000 hadde fylket 27 507 innbyggere. Administrasjonssenteret ligger i byen Crescent City som også er fylkets største by. Fylket ble grunnlagt i 1857 og har fått sitt navn etter sin beliggenhet lengst nord i staten.
Tāranātha
Tāranātha (fødenavn Kun-dga'-snying-po, som er en tibetansk ekvivalent til sanskrit Anandagarbha; født 1575 i Tibet, død 1634 i Urga i Mongolia) var en  Lama innenfor skolen Jonangpa i tibetansk buddhisme. Han er betraktet som skolens mest nevneverdige eksponent.
Taranatha ble angivelig født på samme fødselsdagen til Padmasambhava. Han adopterte sanskritnavnet Taranatha, som en indikasjon på verdien han la i studiet av sanskrit, på en tid da mestringen av dette språket hadde blitt mindre vanlig i Tibet enn det en gang var. Det var også en hyllest til hans indiske lærer, Buddhaguptanatha.
Hans kvaliteter ble anerkjent av mange i ung alder, noe som ofte er tilfelle med store mestere. Han studerte under mestrene Je Draktopa, Yeshe Wangpo, Kunga Tashi og Jampa Lhundrup, selv om hans primære lærer var Buddhaguptanatha.
Taranatha ble anerkjent av Khenchen Lungrik Gyatso som gjenfødselen av Krishnacarya og Khenchen's egen lærer, Jetsun Kunga Drolchok.
Kvalitets- og Tilsynsstyrelsen
Kvalitets- og Tilsynsstyrelsen var en dansk etat under Ministeriet for Børn og Undervisning som ble opprettet i 2011.
Etaten har ansvaret for kvalitetsutvikling, test og eksamen, tilsyn, tilskudd og kontroll med både folkeskoler og gymnasier og har dermed til dels sammenfallende oppgaver med den tidligere Skolestyrelsen som ble nedlagt i 2011. Andre oppgaver kommer fra Uddannelsesstyrelsen.
Kvalitets- og Tilsynsstyrelsen har dessuten ansvaret for støtteordningen SPS og danskundervisning for voksne utlendinger (herunder statsborgerskapsprøven).
Tusenfryd
Tusenfryd har i lang tid vært brukt som hageplante og er nå forvilla og/eller naturalisert flere steder i Norge, i kyststrøk fra Oslofjorden til Trøndelag og mindre vanlig lenger nordover. Hageplante-varianter finnes med større "blomster" (dvs. korger) og fylte "blomster" (dvs planter der de gule kronene i midten i større eller mindre grad er erstatta av hvite tungekroner).
Liste over mottakere av Hedersguldbagge
Liste over mottakere av Hedersguldbagge (Æresguldbagge)
The Love Route
The Love Route er en amerikansk stumfilm fra 1915, regissert av Allan Dwan.
Handling
John Ashby og Allene Houston er to naboer som er forelsket. Men en voldsom feide mellom fedrene deres, fører til at kjærestene ikke kan være sammen. Men en dag blir Oberst Houston, og John Ashby blir begge drept i kamp. Men John og Allene fortsetter feiden, etter at John aksepterer en stilling hos jernbane-selskapet - og Allene sverger på at jernbanen aldri skal krysse eiendommen hennes. Allene får hjelp i kampen sin av formannen på Houston-ranchen, Harry Marshall, en ambisiøs mann som håper å gjøre Allene til hans kone.
Kamienna Góra
Kamienna Góra (tysk: Landeshut) er en by sørvest i Polen med i overkant av 21 000 innbyggere (2006).
Kamienna Góra ligger i Nederschlesiske voivodskap, omtrent 95 km sørvest for regionshovedstaden Wrocław. Byen er sete i Kamienna Góra fylke og Gmina Kamienna Góra.
Regionen var frem til 1945 en del av Tyskland.
Strinda kirke
Strinda kirke (også kjent som Moholt kirke) er en kirke fra 1900 i Trondheim kommune, Trøndelag fylke. I sitt ytre ser kirken ut til å være en korskirke med svært korte tverrarmer, men den er innredet som langkirke.
Etter lang planleggingstid ble Strinda kirke bygget på Vestre Moholt. Vigslinga skjedde 18. oktober 1900. Arkitekter var Lars Solberg og Johan Christensen. Snekker O. A. Henriksen bygde kirka for 33.500 kroner.
Byggverket er i tre og har 500 plasser.
Moholt kirkegård ligger ved kirken. Nord for kirken er Moholt krematorium.
Ecuador Open Quito 2017
Ecuador Open Quito 2017 var en tennisturnering, og del av ATP-touren 2017 som fant sted i Quito i Ecuador fra 6. til 12. februar 2017.
Love, Loot and Crash
Love, Loot and Crash er en amerikansk stumfilm fra 1915, regissert av Mack Sennett.
Jackson County (Kansas)
Jackson County (JA) er et fylke i den amerikanske delstaten Kansas.
Le Zèbre
Le Zèbre var et fransk bilmerke. Merkets biler ble bygget mellom 1909 og 1931 i Puteaux, Seine. Selskapet ble grunnlagt av Jules Salomon sammen med Georges Richard og Jacques Bizet, sønn av komponisten Georges Bizet.
Historie
Julius Salomon, en ung mann nylig utdannet ved «École de commerce et d'industrie» i Bordeaux, begynte sin karriere hos Brødrene Rouart som var motorprodusenter. Han flyttet senere til Georges Richard hvor han møtte Jacques Bizet, som hadde midler til å støtte et nytt bilmerke og en ambisjon om å sette spor efter seg i historien. De to vennene bestemte seg for å ikke selv gi navn til merket, men i stedet å kalle den "Le Zèbre" (Sebraen), som opprinnelig var et kallenavn gitt til en kontorist hos deres tidligere arbeidsgiver.
I 1909 utviklet Salomon sin første bil, en 630cc ensylindret bil med to-trinns girkasse, som ble betegnet som Type A. Denne designen viste seg å være svært økonomisk å produsere, og solgte for 3000 franc, som var 1000 F mindre enn konkurrentene. Akselavstanden var 180 cm. Type A ble godt mottatt av publikum, og tiltrakk seg investeringer fra to innflytelsesrike forretningsmenn, Emile Akar og Joseph Lamy, noe som muliggjorde en flytting og utvidelse av fabrikken. Joseph Lamy overtok funksjonen som kommersiell direktør. Suksessen til Type A ble ytterligere sikret av Baudry de Saunier, datidens største franske biljournalist, som gjentatte ganger berømmet bilens dyder.
I 1912 annonserte Le Zèbre sin andre modell, Type B. Mer imponerende var det en firesylindret fireseters bil, vurdert til 10CV, som var skattemyndighetens klassifikasjon av motorstyrken. Den solgte for 6000 F, noe som utgjorde en annen økonomisk tour de force for denne tiden. Type B ble tett fulgt av Type C, også en firesylindret, men denne gangen 785cc med tre gir, kun tilgjengelig som to-seters torpedokropp. Alle tre modellene ble produsert fra selskapets nye fabrikk i Suresnes. Le Zèbre ble kjent for sin unike blanding av robusthet, pålitelighet og lave driftskostnader.
Ved utbruddet av første verdenskrig viste de spesielt lette Le Zèbre-bilene seg å være et kjøretøy for bruk hvor som helst og de ble derfor valgt ut for bruk som forbindelseskjøretøy av hæren. Fra 1915 la krigsdepartementet inn en bestilling på 40 biler per måned og forsyning av ulike militære deler. Disse kontraktene tillot selskapet å beholde flertallet av sine ansatte og unngå militær rekvisisjon, i motsetning til de fleste andre franske bilfabrikker.
Fra 1918 ble den nye Type D markedsført. Den hadde en firesylindret motor på 998cc og fire-trinns girkasse, og ble vurdert til 8CV. Den var tilgjengelig i 3-seters torpedo- eller 4-seters sedanversjoner. Salgsprisen på 10 200 F forble veldig rimelig. André Morel, tidligere testpilot hos Berliet, ble utnevnt til salgssjef for hele Sør-Frankrike.
I 1921 trakk Edmond Moyet (sjefingeniør), Emile Akar og Joseph Lamy seg ut av selskapet for å opprette det rivaliserende selskapet Amilcar. Le Zèbre slet med å takle tapet av disse nøkkelpersonellet og deres tilhørende kapital, samt en god del av deres kommersielle nettverk som Lamy og Akar var i stand til å lokke bort til sitt nye prosjekt.
Med Le Zèbre-merkets tap av nøkkelpersonell, dukket den originale Type A opp igjen, levert med Type C-chassis og et litt modifisert karosseri. I begynnelsen av 1923 dukket bare type A og D opp i katalogen, supplert, på slutten av året, av Type E, en sportsversjon av Type D. Førkrigstidens Type C dukket også opp igjen, uten reelle forbedringer, bortsett fra et revidert og forbedret karosseri.
Det var først på slutten av 1924 at et mye mer seriøst prosjekt så dagens lys, i form av Type Z. En bil som ble designet av den engelske ingeniøren Harry Ricardo, kjent i bilverdenen for sine studier om forbrenning, systemer og de mange tilhørende patentene han hadde. Le Zèbre-Riccardo-samarbeidet ble ønsket hjertelig velkommen av fagpressen, som håpet at Suresnes-selskapet skal klare å komme seg ut av stagnasjonsperioden. Fra 1925 til 1930 var det den eneste bilen som ble markedsført av Le Zèbre. Til slutt ble likevel bare 550 Type Z-er bygget, og i lys av denne nye fiaskoen og den økonomiske nedgangen efter det amerikanske børskrakket, stengte selskapet permanent i 1931.
Til sammen produserte Le Zèbre 9.500 biler mellom 1909 og 1931, hvorav rundt 250 eksemplarer finnes i dag.
Kjente bevarte eksemplarer
To unike og kjørbare eksemplar finnes i Norge. Den ene ble i sin tid, i 1913, kjøpt av skuespilleren Erling Drangsholt og er fremdeles i familiens eie. Den andre eies av Anders J. Huuse, styreformann og grunnlegger av Hunderfossen Familiepark AS. Huuse kjøpte sin Le Zébre type C 1914-modell i 1988. Dette eksemplaret er nyrestaurert av familieparkens tekniske avdeling, og står utstilt et sted i parken.
Edgar B. Schieldrops veg
Edgar B. Schieldrops veg er en vei på Nardo i Trondheim. Den strekker seg fra Steindalsvegen, bukter seg sørover og ender like før Steinanvegen. Langs veien finnes Hoeggen skole (ungdomsskole), Vestlia borettslag og Steinan studentby.
Veien ble i 1968 oppkalt etter Edgar B. Schieldrop, kjent som første formann i Studentersamfundet i Trondhjem.
Ipomoea sagittata
Ipomoea sagittata er en plante i vindelfamilien.
Den er en flerårig, glatt urt med slyngende eller krypende vekst. Stengelen blir opptil 6 m lang. Bladene er pilformede, 7–14 cm lange og 2,5–4 cm brede. Flikene ved bladgrunnen er linje- eller lansettformede og ofte nesten like lange som bladet. Blomstene sitter enkeltvis. Krona er 4–7 cm i diameter og rosa eller lilla.
Ipomoea sagittata vokser på fuktige steder, ofte med saltholdig jord. Den er utbredt i sørøstlige USA fra Texas til Nord-Carolina, Mexico, Belize, Guatemala, De store Antiller, Bahamas og Bermuda. Arten finnes også noen steder i middelhavsområdet fra Spania, Balearene og Algerie østover til Tyrkia. En mente tidligere at plantene i middelhavsområdet var innført av mennesker, men forekomstene regnes nå som spontane.
Xinuos
Xinuos er et amerikansk IT-selskap som utvikler og selger SCO Openserver, som er en avart av operativsystemet UNIX. Tidligere solgte de også avarten UnixWare. Selskapet ble grunnlagt i 2009 og har sitt hovedkvarter i Berkeley California.
Frem til 2013 hadde det navnet UnXis.
Jefferson County (Kansas)
Jefferson County (JF) er et fylke i den amerikanske delstaten Kansas.
Liste over Danmarks likestillingsministre
Liste over Danmarks likestillingsministre. Ligestillingsministeriet ble opprettet i 1999.
Elgjakt
Elgjakt er jakt på elg (Alces alces), en type storviltjakt som er utbredt i hele Fennoskandia. Høsten 2004 åpnet 329 av Norges 434 kommuner for elgjakt. Både i kjøttmengde og i pengeverdi er elgen det viktigste viltet i Norge. Elgjakt er i tillegg en attraktiv fritidsbeskjeftigelse for mange mennesker, og hvert år felles det cirka 30 000 elg i Norge.
All jakt på hjortevilt er strengt regulert av offentlige myndigheter. For elg varer jakttiden i utgangspunktet fra 25. september (noen steder 5. oktober) til 23.desember men kan noen steder avslutte så tidlig som slutten av oktober. Myndighetene legger også rammene for hvor man kan jakte, hvor mange og hvilke dyr som kan felles, og hvordan jakta utøves. Viltloven er det rettslige grunnlaget som skal sørge for at hjortevilt forvaltes slik at naturens produktivitet og artsrikdom bevares.
Hedmark og Nord-Trøndelag er landets største elgfylker målt i antall fellingstillatelser og antall felte dyr, men fordeler man antall felte elger på det tellende jaktareal, kommer Østfold og Akershus øverst på lista.
Forvaltning
De siste årene har kommunene fått økt selvbestemmelse over elgforvaltningen og viltforvaltningen forøvrig. Hensikten var å gi lokale aktører ansvaret for bestandsforvaltningen. I dag er det kommunen som har ansvaret for å bestemme antallet dyr som tillates felt.
I Norge praktiseres "målrettet avskytning". Dette gir jegerne kvoter på bestemte dyr, altså fordeles fellingskvoten på et bestemt antall definerte kjønns- og aldersgrupper. Fordelene med en slik avskytning er at man får mer kontroll over elgbestanden. Denne formen for forvaltning er trolig en av hovedårsakene til den kraftige veksten i elgbestanden vi har sett de siste 40 årene.
Utover bestemmelsene i viltloven (LOV 1981-05-29 nr 38: Lov om jakt og fangst av vilt) foreligger også en egen forskrift med videre gir føringer for jakt på elg i Norge: Forskrift om forvaltning av hjortevilt (FOR 2012-02-10 nr 134).
Jakt med hund
Å drive elgjakt med hund er en jaktform som blir stadig mer og mer populær. Her utøves jakten med at en eller flere jegere går ut med hund i terrenget, mens det er vanlig at man også setter ut en postrekke i tillegg der det er ventet at elgen vil trekke dersom hunden ikke får den til å stå stille. Man kan også jakte med hund uten bruk av postrekke. Det finnes to hovedgrupper under jakt med hund, det er jakt med løshund og jakt med båndhund. Løshundjakt vil si å slippe hunden fritt i terrenget for så å vente til den har fått los og fått elgen til å stå stille. Deretter kan man smyge seg innpå losplassen for å komme i skuddposisjon. Ved jakt med hund i bånd blir det en slags smygjakt med hund.
De tradisjonelle hunderasene består av nordiske elghunder og russiske laikaer.
Retter av elgkjøtt
Elgkjøtt egner seg godt for en rekke matretter, som for eksempel elggryte, gratinert elgfilet, karbonadekaker, viltpaté og elgpølse.
Historikk
Skandinaviske helleristninger viser at mennesker allerede i steinalderen drev elgjakt. I lavlandet i Norge finnes det rester av fangstanlegg til elg i form av fangstgroper som kan dateres til ca. 3700 f.Kr. Denne jaktmetoden har imidlertid vært i bruk fram til 1900-tallet.
Jean Cau
Jean Cau (født 27. mars 1875, død 1921) var en fransk roer som deltok i OL 1900 i Paris.
Cau ble olympisk mester i roing under OL 1900 i Paris. Han vant firer med styrmann sammen med Henri Bouckaert, Henri Hazebroucq, Émile Delchambre og Charlot var styrmann. Mannskapet representerte Cercle de l'Aviron de Roubaix.
Det ble gjennomført to finaler med firer med styrmann og begge er av IOC erklært som olympiske finaler der utøverne i begge finalerne er oppført som medaljører. I den første finalen ble medaljene fordelt slik, Frankrike – gull og sølv Tyskland fikk bronse. I den andre finalen; Tyskland gull og bronse og Nederland fikk sølv.
Jewell County
Jewell County (JF) er et fylke i den amerikanske delstaten Kansas.
Gouda
Gouda er en kommune i provinsen Zuid-Holland i Nederland. Arealet er 18,1 km² og innbyggertallet er 71,979. (2004).
Den kjente nederlandske osten «Oude Gouda» (= Gamle Gouda) har sitt navn fra Gouda.
Uttale
Gouda uttales med samme diftong som i aula eller Klaus.
Styrelsen for Statens Uddannelsesstøtte
Styrelsen for Statens Uddannelsesstøtte var en dansk etat under Undervisningsministeriet som sammen med de gymnasiale og videregående utdannelsesinstitusjonene administrerte Statens Uddannelsesstøtte (SU).
Etaten administrerte loven om SU og tildelte stipendier, studielån og sluttlån til utdannelsessøkende over 18 år som var innskrevet på en SU-berettiget utdannelse. Derutover administrerte etaten lov om statens voksenuddannelsesstøtte, tildelte spesialpedagogisk støtte under videregående utdannelser, erhvervsutdannelser, frie grunnskoler og (som forsøk) arbeidsmarkedsutdannelser. Endelig rådgav etaten ministeren og forberedte lovgivning på utdannelsesstøtteområdet.
Som følge av en strukturendring ble etaten nedlagt i mars 2011 og områdene ble overflyttet til avdelingen for utdannelsesstøtte under Uddannelsesstyrelsen.
Bjørn Tomren
Bjørn Tomren (født 27. april 1981) er en norsk jodler, strupesanger, visesanger, og komponist fra Tomrefjord i Møre og Romsdal. Han har en dyp sangstemme (bass).
Han ble kjent under artistnavnet Polkabjørn i polka- og jodleduoen Polkabjørn og Kleine Heine. De har, etter starten i 2006, opptrådt på festivaler, barer og som konferansierer. De opptrådte under ski-VM i 2011 i Oslo. I den forbindelsen laget de låten «I like to ski» med Daniel Herskedal, Ole Edvard Antonsen og Hallvar Djupvik. Tomren fattet interesse for jodling da han hørte Odd Pedersen fra Vestnes fremføre «Jeg er fra Romsdalen, Norges Tyrol» i et opptak fra 1942.
Tomren har tilbakelagt Norge på langs på fire ulike måter: på ski, til fots, padlende og roende. Han er låtskriver og spiller i visegruppa Kniven på strupen sammen med Ole Paus, strupesangtrioen «Huurd Altan Hangai Tu», americanabandet The Thomas Quickstep Experience, salmesangtrioen Samantha Foxtrot, elektronikaduoen «FIK», pønkbandet «Tomra Konfeksjon» og salmesangkollektivet «Tomra Pjolter- og Salmesangforening».
Han ga i 2019 ut sitt første album Bad Science Fiction som Bergens Tidende karakteriserte som «så mørk at man kan drukne i den». Ballade omtaler den som musikk for dagen derpå.
Bjørn Tomren ble kåret til «Årets romsdaling» av Romsdals Budstikke sine lesere i 2021.
Alan Woods
Alan Woods (født 1944 i Swansea, Wales) er en trotskistisk politisk teoretiker. Sammen med Lal Khan er han en av de ledende medlemmer av Den Internasjonale Marxistiske Tendens og redaktør av «In Defence of Marxism»-nettsiden; marxist.com. I 2002 ble han en viktig skikkelse i kampanjen «Hands Off Venezuela».
Splittelse i Militant-tendensen
På det tidlige 1990-tall ble Woods og hans mentor Ted Grant ekskludert fra Militant-tendensen og dets internasjonale paraplyorganisasjon, Committee for a Workers' International, på grunn av at de beskyldte organisasjonen for venstravvik etter at det ble besluttet at den skulle kutte båndene til Labour. Grant og Woods og deres tilhengere dannet så «Committee for a Marxist International» i 1992, som siden ble til Den Internasjonale Marxistiske Tendens. Samtidig fortsatte de å være aktive i Labour.
Jean-François Régis
Jean-François Regis (født 31. januar 1597 i Fontcouverte i Languedoc i Frankrike, død 30. desember 1640 i Lalouvesc) var en fransk jesuitt og predikant. Han æres som helgen innen den katolske kirke. Hans minnedag feires den 16. juni.
Régis inntrådte i jesuittordenen i Béziers da han var 18 år og ble presteviet da han var 31 år gammel. Pater Regis viet sitt liv til å preke for fattige bønder og hjelpe utsatte mennesker, blant andre prostituerte. Dennew sjelesorgen bar med seg mange bakvaskelser og meget hat. Régis arbeidet blant annet også blant ofrene for pesten i Toulouse.
Pater Regis ble kjent for sin enkle og direkte prekestil. Han døde av lungebetennelse 43 år gammel.
Dunkeldlerk
Dunkeldlerk, (Larix × marschlinsii) er et bartre og en hybrid av europeisk lerk og japanlerk, i lerkeslekta av furufamilien (Pinaceae). Det er et ganske smalt og rett bartre som ble krysset første gang i en park i Dunkeld i Skottland i 1904, kanskje også samtidig i Sveits, men beskrevet først 7 år senere.
Arten blir inntil 40 m høy, men ikke mer enn 30 meter i Norden. Barken er mellombrun med rødskjær, og furet. Skuddene har oransje-brun, tynn bark, med mørkebrune knopper og av og til tynt hårlag. De klargrønne nålene er lengre enn hos foreldreartene, gjerne inntil 50 mm lange. Hunnblomsteen er mørkt rubinrøde, sitter på en seng av unge nåler. Hannkongler blir tidlig mellombrune, er ovale og 4×2,5 cm store, med 30–50 lett åpne kongleskjell. Kongleskjellene lett bakoverbøyde og svakt bøyd spiss, men ikke utbøyde langs kanten. Konglene kan være svakt hårete.
Utbredelse i parker og hager, og etterhvert svært populær i plante- og hogstfelt for tømmerproduksjon. Den er tidvis forvillet, også i Norden.
Sosiale dyr
Sosiale dyr er en løst definert betegnelse for organismer som samhandler med andre medlemmer av sin art i en slik grad at de har et gjenkjennelig og distinkt samfunn.
Alle pattedyr (og fulger) er i en viss grad sosiale, ettersom mor og barn er knyttet sammen. Likevel bruker betegnelsen «sosiale dyr» vanligvis kun når det er en viss grad av sosial organisering som forbigår dette, med permanente grupper av voksne individer som lever sammen, og bånd mellom individer som varer fra et møte til et annet.
Noen arter, spesielt insekter i ordenen vepser (maur, bier og vepser) og termitter viser en ekstrem form for sosialisering som innebærer meget organiserte samfunn hvor individuelle organismer spesialiseres for egne roller. Denne sosiale oppførselen kalles eusosialitet. Noen virveldyr, blant annet nakenrottene, er også eusosiale.
Fylkesvei 1020
Fylkesvei 1020 går mellom Revhaug i Ås og Hagen i Indre Østfold.
Strekningen ble fastlagt 2019, og består av de tidligere fylkesvei 54 (Akershus) og Fylkesvei 212 (Østfold).
Émile Delchambre
Delchambre ble olympisk mester i roing under OL 1900 i Paris. Han vant firer med styrmann sammen med Jean Cau, Henri Hazebroucq, Henri Bouckaert og Charlot var styrmann. Mannskapet representerte Cercle de l'Aviron de Roubaix.
Det ble gjennomført to finaler med firer med styrmann og begge er av IOC erklært som olympiske finaler der utøverne i begge finalerne er oppført som medaljører. I den første finalen ble medaljene fordelt slik, Frankrike – gull og sølv Tyskland fikk bronse. I den andre finalen; Tyskland gull og bronse og Nederland fikk sølv.
Halesowen Joint Railway
Halesowen Joint Railway var en britisk før-grouping jernbaneselskap (lovgivning fra 1921) som åpnet en 10 kilometer lang jernbanelinje i 1883 i Midlands. Den ble etter hvert eiet sammen av Midland Railway og Great Western Railway.
Linjen ble stengt i 1964. Den tidligere stasjon ved Hunnington har blitt omgjort til et bolighus og den andre mellomliggende stasjonen ved Rubery har blitt revet. En kort strekning av linjen er igjen på den sørlige enden og benyttes av Longbridge motoranlegg selv om den ikke har hatt noen trafikk siden 1995.
Med stengningen, og rivingen av MG Rover Longbridge-fabrikken og den gjenværende strekningen av Halesowen Railway blir snart fjernet. I august 2008 eksisterte fortsatt den gamle Longbridgestasjonsbygningen, men Railway Magazine rapporterer at den gamle Longbridge signalbygningen blir revet, og det resterende sporet fra Halesowen knutepunktet også skal fjernes.
Jens Gunderssen
Jens Gunderssen (født 19. mai 1912 i Drammen, død 11. desember 1969) var en norsk skuespiller, teatersjef, visesanger og lyriker. Selv om han var utdannet jurist, og arbeidet som skuespiller, instruktør og teatersjef, var det likevel visene som gjorde Gunderssen-navnet kjent.
Bakgrunn
Jens Gunderssen var sønn av «ordføreren i Drammen», Karl Gunderssen, men ble etter hvert mer kjent enn sin far utover byens grenser. Allerede som gymnasiast viste Jens lovende takter i teaterlivet som medlem av Fraterteateret ved Latinskolen i Drammen.
Han studerte jus ved Universitetet i Oslo og ble cand.jur. i 1937. Året etter fikk han en stilling hos rådmannen i Bærum. Der fikk Jens Gunderssen administrativ erfaring som skulle komme til stor nytte senere.
Skuespiller
Victor Bernau, som var sjef på Det Nye Teater i Oslo, så Jens Gunderssen opptre i 1939. Han fikk en rolle i stykket Sjette etasje, og Det Nye Teater ble hans arbeidsplass fra april 1939. To år tidligere var han i England hvor det egentlig var meningen at han skulle studere jus, det var i hvert fall det han fortalte sin far som finansierte oppholdet. Sannheten var at han hadde klart å komme seg inn på et skuespillerkurs i London. Under denne tiden skrev han også reisebrev og teateranmeldelser for aviser i Drammen. Jens ønsket, foruten å bli skuespiller, å bli journalist. Som skuespiller viste Jens et sikkert grep om spesielt roller i den intime komedien. Hans spilleform var preget av en tilsynelatende enkel fremstilling, men var resultat av et omhyggelig arbeid. Han ga sine scenefigurer individuelle trekk, og tok typer på kornet.
Fra tiden på Det Nye Teater huskes han blant annet for roller som ektemannen i Luttens sang av Tse-Cheng, tittelfiguren i Den lettsidige Platonov av Tsjekhov, og godseier Ulfheim i Ibsens Når vi døde vågner. Ved åpningen av Folketeatret spilte han advokat Strøm i Gunnar Heibergs Tante Ulrikke og Mr. Page i Shakespeares De lystige koner i Windsor. Hans opptreden i skuespill av Heiberg og Shakespeare viste hans spennvidde og mangfold som skuespiller.
Som teatersjef utfoldet Jens Gunderssen sitt kunstneriske talent som regissør. På Folketeatret skapte han en mesterlig oppsetning av Dylan Thomas' radiodrama Under Milk Wood og Anne Franks dagbok, som ble teaterets største suksess. Han fortsatte regissørvirksomheten på Oslo Nye Teater med blant annet Se, men ikke høre av Peter Shaffer.
Radioteateret
I 1950 ble stillingen som sjef for Radioteatret utlyst. Jens Gunderssen ble innstilt som nummer én med den begrunnelse «at i tillegg til hans utdannelse, har han lagt for dagen fremragende administrative og organisatoriske evner samt musikalsk skjønn». Som sjef for Radioteateret brakte Jens Gunderssen inn en mer tidsriktig og samfunnsmessig profil i radioen. Han satte opp en rekke nye norske stykker av forfatterne Johan Borgen, Odd Eidem, Olav Nordrå, Inger Hagerup, Jan-Magnus Bruheim, Torvald Tu, Ebba Haslund, Alex Brinchmann, Tor Jonsson, Sjur Lothe, Tarjei Vesaas og sørget for Finn Carlings debut.
Rekken av utlandske hørespill var stykker av Eugene O'Neill, Elmer Rice, Arthur Miller, Ferenec Molnar, Jean Giraudoux, James Joyce, Arthur Schnitzler, Georg Büchner, Bertolt Brecht, William Butler Yeats og T.S. Eliot. Blant de mest populære stykkene av utenlandske forfattere var Sorry wrong number med Wenche Foss i hovedrollen. Jens Gunderssens største formeksperiment i Radioteateret var etterkrigstidens første påskekrim Paul Temple og Gregory-saken i ti deler. I tillegg kom også publikumsfavorittene Paul Cox og Dickie Dick Dickens. Jens Gunderssen innførte også en regel som sa at ikke engang skuespilleren skulle vite hvem som var morderen i stykkene. Dette skapte en stor spenning i produksjonene, og ofte var Oslos gater folketomme da stykkene gikk på radio.
Den nye teatersjefen var del av et venstreorientert teatermiljø rundt Axel Otto Normann og Hans Jacob Nilsen som lenge hadde arbeidet for et folketeater der politiske skuespill skulle stå på spilleplanen. Dette vakte reaksjoner. Medlem av programutvalget og varamann for Arbeiderpartiets Håkon Lie i kringkastningsrådet; Andreas Andersen kritiserte repertoarvalget da NRKs holdning til NATO ble diskutert. Andersen mente at mange av Radioteaterets stykker understøttet en «systematisk psykologisk krigføring» som kommunistene hadde i gangsatt, kamuflert som «fredssak». Da diskusjonen fant sted, hadde Jens Gunderssen allerede blitt ansatt av Hans Jacob Nilsen på det nyåpnede Folketeatret i Oslo. Han var skuespiller der frem til 1955, og overtok da som teatersjef.
NRK Fjernsynet
To år etter avgangen som radioteatersjef innledet Jens Gunderssen en ny æra i NRKs historie. 12. januar 1954 satt han på en krakk i skarpt scenelys og sang sin kjente vise Vuggevise. Sangen var det første offentlige og offisielle TV-kulturinnslag i NRK, og ble bivånet av et fascinert hovedstadspublikum.
Verv
Både på og utenfor scenen spilte Jens Gunderssen mange roller. Ved siden av å være en allsidig skuespiller, var han teatersjef og regissør, og han påtok seg tunge verv i norske og nordiske kunstnerorganisasjoner. I de fem første etterkrigsårene engasjerte han seg sterkt i organisasjoner for norske og nordiske scenekunstnere. I 1945 ble han styremedlem i Norsk Skuespillerforbund, og året etter ble han formann i foreningen. Han var også medlem av Norges Kunstnerråd 1947–50, formann i Nordisk Skuespillerråd 1947–49, styremedlem i Nordisk Teaterutvalg 1947–50 og medlem av Statens Filmråd fra 1951.
Jens Gunderssen hadde også enkelte filmroller.
Visedikter
I begynnelsen sang Jens Gunderssen ofte andres viser, men etter hvert komponerte han melodier og tekster til egne viser. Først med svenske tekster, senere norske. Grunnen til dette var at svenskene hadde en helt annen og lengre tradisjon når det gjaldt viser. I Norge hadde man folkeviser, men «kunstviser» som man den gang kalte det, var det heller dårlig med. Jens Gunderssen holdt også konserter i Sverige (Göteborg) rett før annen verdenskrig og skrev også viser med antinazistisk innhold før og under andre verdenskrig, men disse ble aldri utgitt. Jens Gunderssen sto politisk til venstre, og blant protestvisene han skrev under krigen var om tysk flåtebesøk: "Dem fikk vandre rundt og slik / og agitere ugenert for nazipolitikk" - og om forsvunne jøder: "Hvor er det blitt av Efraim, vår nabo og vår venn? / Du svarer at han lever, han kommer snart igjen".
For mange nordmenn er det visedikter Jens Gunderssen vil bli husket som. Selv om tittelen «Vuggevise» kanskje ikke sier så mye, så kjenner nok mange igjen refrenget «Noen kommer, noen går. Noen dør i livets vår. Stjerner lyser hvite.» fra radioen på 1950- og 60-tallet. Denne visa skrev han til en av sine venners kone kort før hun døde etter et lengre sykeleie. Andre kjente viser er blant andre «På trammen», «Gatefeiersang» og «Sjømannsvise». Jens Gunderssen nøyde seg ikke bare med å skrive viser, han fremførte dem også. Dessuten arbeidet han utrettelig for å bedre visens kår i det norske kulturlivet, blant annet sammen med sin gode venn Julius Hougen i NRK.
Vinger prestegjeld
Vinger prestegjeld var et prestegjeld tilhørende Vinger og Odal prosti i Hamar bispedømme i Den norske kirke. Det omfattet Vinger sogn i Kongsvinger kommune i Hedmark fylke, og hovedkirken var Vinger kirke.
Vinger prestegjeld og dets sogn er nå en del av Kongsvinger kirkelige fellesråd underlagt Hamar domprosti.
Historikk
Vingr sókn á Sóleyjum (norrønt) har sin opprinnelse fra kristningen av landet.
Vinger prestegjeld dannet grunnlaget for Vinger formannskapsdistrikt opprettet i 1837.
Ved kgl.res. av 3. oktober 1859 ble Vinger prestegjeld delt i to: resten av Vinger og nye Eidskog prestegjeld. Vinger skulle etter delingen bestå av Vinger hovedsogn, innbefattet Kongsvinger festning og by, samt distriktet Austmarka av Eidskog sogn. Res.en er meddelt Kristiania biskop 8. oktober 1859.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Ildbarnet
Filmen ble ikke så godt mottatt av anmelderne og ble heller ingen publikumsuksess.
Handling
Andy McGee og hans åtte år gamle datter Charlene forfølges av agenter fra en topphemmelig statlig organisasjon kalt The Shop. Årsaken er at Andrew og hans kone Vicky deltok i et eksperiment for noen år tilbake. Eksperimentet gav dem telepatiske evner der han ble i stand til å påvirke tankene til andre og hun kunne lese tankene til andre. De giftet seg kort tid etter og fikk datteren Charlene. Det viste seg snart seg at hun hadde arvet noen av evnene og at disse gjorde henne i stand til å sette fyr på ting, bare ved hjelp av tankens kraft. Nå har The Shop til hensikt å kontrollere og utnytte deres evner. Vicky blir drept og datteren bortført. Andy klarer imidlertid å befri henne og de søker ly på en farm hos et eldre ektepar. Men omsider blir de funnet.
Popularitet og økonomi
Ildbarnet innbrakte 17 millioner dollar i USA, noe som ble omtalt som skuffende. Ifølge The Numbers havnet den på 61. plass over de mest innbringende filmene i USA i 1984.
Produksjonskostnadene var på $12 millioner.
Anmelderne
Den fikk dårlig mottakelse av kritikerne, noe som gjenspeiles i at den har fått 35 % på Rotten Tomatoes. Den amerikanske filmanmelderen Roger Ebert gav den 2 av 4 stjerner. Leonard Maltin har også gitt den 2 av 4 stjerner.
Annet
Den ble etterfulgt av en miniserie med tittelen Firestarter: Rekindled, som gikk på Sci-Fi Channel i 2002.
Kodein–paracetamol
Kodein–paracetamol eller kodein/paracetamol er et smertestillende legemiddel i gruppen opiater, fordelt på en stor del paracetamol og en mindre del kodein. Det finnes som stikkpiller og tabletter. Paracetamol har både smertestillende og febernedsettende virkning. Kodein kan redusere smerteimpulsens innvirkning på smertesentrene i hjernen og kan dermed forsterke den smertestillende effekten. Omtrent 10 % av befolkningen omdanner ikke kodein til morfin og vil derfor ikke oppleve økt smertelindrende effekt ved at denne typen legemidler også har kodein som virkestoff. Kodein–paracetamol er reseptpliktig og brukes ved moderate til sterke smerter.
Produsenter
Tabletter med kodein–paracetamol produseres av følgende aktører:
Kodein–paracetamol som samfunnsproblem
Tolv prosent av befolkningen i Norge får resept på Paralgin forte hvert år og tendensen er at tallet øker. Man har registrert at om lag 2,000 personer har en bruk som er skadelig høy. Over halvparten bruker andre vanedannende medisiner i tillegg. Så høye doser gir fare for avhengighet. Det finnes ikke noe register som kan fange opp dem som får store doser av Paralgin forte, men forbruket av sterke smertestillende legemidler har gått opp med ti prosent fra 2004 til 2007.
Löfbergs Arena
Löfbergs Arena er en innendørsarena i Karlstad, som ligger i Färjestad mellom Klarälven i vest og Färjestads travbane på den andre siden av veien i øst. Arenaen er bygget og eid av ishockeyklubben Färjestad BK, med Löfbergs Lila som hovedsponsor. Arenaen innvendes 15 september 2001 under navnet Löfbergs Lila Arena (LLA) og erstatter Färjestads Ishall fra 1967.
I 2004, 2006 og 2018 ble det arrangerte en semifinale av Melodifestivalen. Andre bemerkelsesverdige musikkartister og grupper som har opptrådt på arenaen inkluderer Elton John, Bob Dylan, John Fogerty, Bryan Adams, Dolly Parton, Rod Stewart, Motörhead og Judas Priest.
30. september 2009 møtte Färjestad BK mot NHL Detroit Red Wings i en privatkamp og tapte 6–2.
Liga de Fútbol Profesional Boliviano
Liga de Fútbol Profesional Boliviano (stiftet 1977) er toppserien for herrefotball i Bolivia. Ligaen ble stiftet så sent som i 1977, til tross for at det har vært spilt organisert fotball i Bolivia siden begynnelsen av 1900-tallet. Ligaen er dominert av rivalene Club Bolívar og The Strongest fra La Paz. Derbyene mellom disse klubbene kan sammenlignes med Old Firm i Skotsk Premier League.
CONMEBOL-ranking (2021)
''CONMEBOL har ingen egen rangering, så lagene her er rangert etter Kickalgor.com sitt oppsett ved bruk av ELO-metoden. ''
Seriesystem
Den bolivianske ligaen har et relativt uvanlig seriesystem og spiller tre turneringer (to serie og én cup) i løpet av året.
Torneo de Invierno
The Torneo de Invierno (norsk: Vinterturneringen) er en cup der de tolv toppserielagene først spiller mot en lokal rival over to kamper. Vinnerne og de to beste taperne spiller kvartfinaler. Vinneren av cupen kvalifiserer til Copa Sudamericana.
Vinnere
A: Apertura C: Clausura Ad: Adecuación S: Segundo Torneov
Haugbrott
Haugbrott, eller gravbrott, er en betegnelse for innbrudd i, eller åpning av, gravhauger fra eldre tid. Mange av de tallrike gravhaugene i Norge bærer preg av at personer har gravd seg inn i dem, ofte kort tid etter begravelsen. Det finnes også eksempler på at hauger uten menneskelige rester, såkalte kenotafer, har vært utsatte for haugbrott. Historikere og arkeologer har hatt mange ulike forklaringer på haugbrott. Kanskje finnes det heller ikke én forklaring, men flere.
Ulike teorier om haugbrott
Det er fire hovedforklaringer på hvorfor haugbrott fant sted.
Eksempler på haugbrott
Flere av de største gravhaugene i Norge er blitt plyndret forholdsvis kort tid etter begravelsen. Både Skipshaugen på Borre (anlagt ca. 900 e.Kr.), Gokstadhaugen utenfor Sandefjord (anlagt ca. 900 e.Kr.) og Oseberghaugen utenfor Tønsberg (anlagt ca. 830 e.Kr) ble utsatt for haugbrott i siste halvdel av 900-tallet. En teori går ut på at det er den danske kongen Harald Blåtann som beordret disse haugbrottene. Harald Blåtann ble tatt til konge i Viken rundt 970. Jevnfør teorien om haugbrott som rituell handling, kan Harald ha beordret plyndring av de store gravhaugene som en maktdemonstrasjon.
Helictopleurus
Helictopleurus er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Små til middelsstore, svarte, blanke gjødselbiller, ofte med gul- eller brunaktige dekkvinger, eller med lyse tverrbånd. Noen arter har metallisk glans. Pronotum er bredere enn dekkvingene og har rundede sider. Hos mange arter har pronotum et fremspring i midten rett bak hodet. Dekkvingene er omtrent eggformede uten punktstriper. Beina er moderat lange og kraftige, forleggene med tenner på yttersiden.
Levevis
Som vanlig hos gjødselgravere (Scarabaeinae) lever larvene av nedgravd møkk eller åtsler. Disse billene graver en tunnel der matkilden plasseres.
Utbredelse
Slekten har tallrike arter på Madagaskar men finnes ikke andre steder.
Systematisk plassering
Slekten blir noen ganger plassert i en slektsgruppe for seg, Helictopleurini.
Johnson County (Kansas)
Johnson County (JO) er et fylke i den amerikanske delstaten Kansas.
The Lucky Transfer
The Lucky Transfer er en amerikansk stumfilm fra 1915, regissert av Tod Browning.
Glymdrott
«Glymdrott» er en coverlåt med norsk tekst skrevet av Svein Erik Børja. Den ble først utgitt 27. februar 2007 på albumet Viser i trengsel. Flere artister bidro med innspillinger til det albumet, og «Glymdrott» var et av Øystein Sundes bidrag. Opprinnelig ble albumet utgitt på vinyl i 1972 uten «Glymdrott».
Originalen heter «Rondo amoroso», Op. 14, No. 7, og er et norsk pianostykke fra 1939 som ble skrevet av komponisten Harald Sæverud. Teksten er en slags parodi på sørgmodig og nasjonalromantisk diktopplesning som ledsages av stemningsfullt gitarspill. Sunde synger akkompagnert av sin gitar.
«Glymdrott» ble fremført 7. mai 1971 i Flimra på NRK. Samme opptak ble vist 26. desember 2010 i sin helhet i programmet Øystein Sunde – med god avstand til bilen bak. Sunde spilte gitar og sang, mens de øvrige medlemmene av Christiania Fusel & Blaagress sto rundt ham med levende lys.
Strindheim kirke
Strindheim kirke er en arbeidskirke fra 1979 i Trondheim kommune, Trøndelag fylke.
Byggverket er i tegl og har 350 plasser.
Neselvi
Neselvi er ei elv i Nord-Aurdal og Øystre Slidre kommuner i Innlandet. Den renner ut fra Sæbufjorden og munner ut i Strondafjorden ved Fagernes. Selve Neselvi er bare 2,5 kilometer lang, men elva er også nederste del av Øystre Slidre-vassdraget, som er i alt 80,7 kilometer langt, med et nedbørfelt på 774,52 km². Middelvannføringen ved munningen er 15,44 m³/s.
ABN AMRO World Tennis Tournament 2017
ABN AMRO World Tennis Tournament 2017 var en tennisturnering, og del av ATP-touren 2017 som fant sted i Rotterdam i Nederland fra 13. til 19. februar 2017.
Det ble konkurrert i singel og dobbel for menn på hardcourt.
Vesterstien (Oslo)
Vesterstien er en gangvei på Furuset i bydel Alna i Oslo. Den går fra Ulsholtveien til Furustien.
Navnet ble vedtatt i 1979.
Ingen hus har adresse Vesterstien.
Minsheng Bank Building
Minsheng Bank Building er en 331 meter høy skyskraper i Wuhan, Kina. Byggingen av skyskraperen startet i 2001. Den stod ferdig i 2007 med 68 etasjer.
Det er toppen av spiret som rager 331 meter, mens taket ligger på en 290 meters høyde. Toppetasjen ligger 237 meter over bakken.
Hamar i Helle og Klinkaskalle
Hamar i Helle og Klinkaskalle er den norske tittelen på et vandresagn som er blitt fortalt over store deler av Nord-Europa. I Reidar Th. Christiansens vandresagnkatalog er det klassifisert som ML 5000. Sagnene som forteller om troll er likevel ikke folketrosagn, til det er de for eventyrlige. I Norge er sagnet dokumentert nord til Trøndelag
Navnet på jegeren og de to trollene varierer i tradisjonen, men dialogen mellom trollene er ganske stabil.
Henri Hazebroucq
Det ble gjennomført to finaler med firer med styrmann, og begge er av IOC erklært som olympiske finaler der utøverne i begge finalene står oppført som medaljører. I den første finalen ble medaljene fordelt slik, Frankrike – gull og sølv Tyskland fikk bronse. I den andre finalen; Tyskland gull og bronse og Nederland fikk sølv.
Sognekraft
Sognekraft er vannkraftprodusent, nettselskap og kreftleverandør med hovedkontor i Vik i Sogn. Selskapet er eid av de lokale kommunene Vik, Sogndal og Luster samt Luster Energiverk og BKK.
Sognekraft eier blant annet Årøy kraftverk og 12 % i Vikfalli kraftverk som består av kraftverkene Refsdal, Hove og Målset
Årlig produksjon er ca. 700 GWh.
A Lucky Strike
A Lucky Strike er en amerikansk stumfilm fra 1915, regissert av Arthur Hotaling.
Handling
Bill er en velstående gruve-arbeider, men han ønsker å finne seg en kone. Han legger ut en annonse i en avis, og får svar fra henholdsvis Nellie og Eleanor.
Men Bill vet ikke at svarene han fikk, bare ble sendt inn som en spøk. Når han reiser østover for å møte de to kvinnene, ansetter de en kokk for å posere som en «interessert kvinne» på deres vegne.
Kasi Lemmons
Kasi Lemmons (født Karen Lemmons 24. februar 1961 i St. Louis, Missouri, USA ) er en amerikansk filmregissør og skuespillerinne, best kjent for filmer som Eve's Bayou, The Caveman's Valentine og Talk to Me. Hun hadde også en liten rolle i den Oscar-vinnende thrilleren Nattsvermeren som romvenninnen til hovedfiguren Clarice Starling (spilt av Jodie Foster).
GO!GO!7188
GO!GO!7188 var et japansk rockeband med innflytelser fra bl.a surf rock, punk rock, enka og jazz. Bandet besto av tre medlemmer; Yumi «Yuu» Nakashima (gitar og vokal), Akiko «Akko» Noma (bass og vokal) og Takayuki «Turkey» Hosokawa (trommer). Yuu og Akko formet bandet i juni 1998, Turkey ble med i 1999, og i 2000 debuterte de gjennom plateselskapet Breast/milia, en underdivisjon av Capitol Records (Toshiba-EMI). 10. februar 2012 ble oppløsningen av GO!GO!7188 annonsert som et resultat av at Yuu trakk seg fra bandet.
Fakultet for landskap og samfunn
Fakultet for landskap og samfunn (LANDSAM) ved Norges miljø- og biovitenskapelige universitet (NMBU) består av noen av Norges største fagmiljøer innen by- og regionplanlegging, landskapsarkitektur, eiendomsfag og internasjonale miljø- og utviklingsstudier. Fakultetets fem institutter tilbyr bachelor-, master- og doktorgradsutdanninger.
Historie
Fakultet for landskaps og samfunn (LANDSAM) ved NMBU ble opprettet i 2017. Tidligere bestod Fakultet for samfunnsvitenskap av Institutt for landskapsplanlegging (ILP) og Handelshøyskolen. Senere ble Handelshøyskolen et eget fakultet og ILP gikk inn under det nye fakultetet LANDSAM sammen med Institutt for internasjonale miljø- og utviklingsstudier (Noragric).
Opprettelsen av fakultetet var en del av en større omorganisering av universitet. Fakultetet består av fem institutter: by- og regionalplanlegging, landskapsarkitektur, folkehelsevitenskap, eiendom og juss, internasjonale miljø og utviklingsstudier.
Som fagområde ved NMBU ble by- og regionplanlegging etablert etter at Norge fikk sin første landsdekkende bygningslov 1. januar 1966. Fagområdet ble først etablert som arealplanlegging i 1968, men skiftet navn til by- og regionplanlegging i 2007. Dette er det største fagmiljøet i Norge i planlegging.
Eiendomsfag ble etablert som fag i Norge allerede i 1897 under navnet utskifting. Hensikten var å bedre landbrukseiendommer slik at landbruket kunne moderniseres. Navnet ble senere endret til jordskifte. Fra 2006 ble fagområdet utvidet til også å omfatte eiendomsutvikling. Det er landets større eiendomsfaglige miljø som også har et stort jusmiljø tilknyttet eiendomsfag.
Landskapsarkitektur ble etablert i 1919 en av verdens eldste utdanninger innen landskapsarkitektur. Fra 2007 ble landskapsingeniører opprettet som nytt fagområde tilknyttet landskapsarkitektur. Det er tilknyttet en egen kunstnergruppe til landskapsarkitektur. NMBU har Europas eldste utdanning i landskapsarkitektur og det største i Norge.
Folkehelsevitenskap etablerte et nytt studieprogram i 2017. I løpet av disse ti årene har studieprogrammet blitt en av de store utdanningene innen folkehelse i Norge. Fagområdet tar utgangspunkt i kjernekompetansene for folkehelse internasjonalt, samtidig som at det ligger tett opp mot nasjonale mål for folkehelse, og spesielt folkehelseloven.